Diari Oficial de la Generalitat Valenciana


Sumari del DOGV 8452, del 27-12-2018 (2018/12562)

Extracte de la Resolució de 12 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions relatives a la concessió de places per a estades en balnearis de la Comunitat Valenciana (Programa de termalisme valencià).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8452

Data del DOGV
:   27-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12291


Data del document
:   12-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 12 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions relatives a la concessió de places per a estades en balnearis de la Comunitat Valenciana (Programa de termalisme valencià). [2018/12572]  
BDNS (identif.): 430603.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Les següents persones majors que complisquen els requisits establits en l'article 6 de l'Ordre 3/2016 i les obligacions de l'article 7 de la mateixa ordre:  
a) Persones de 65 anys o més.  
b) Persones de 60 anys o més, pensionistes del Sistema de Seguretat Social o de classes passives.  
c) Persones de 60 anys o més que tinguen una discapacitat igual o superior al 33 %. En el cas que aquestes persones necessiten l'ajuda d'un acompanyant, serà necessari un grau igual o superior al 65 %.  
d) Podran assistir els cònjuges o parelles de fet dels sol·licitants, majors de 50 anys.  
e) També podran participar en el programa els/les fills/es dels beneficiaris, sempre que siguen discapacitats en un grau igual o superior al 33 %, resulte impossible que queden a cura d'altres persones i depenguen dels pares per a desenvolupar-se en la vida diària.   
  
Segon. Finalitat  
1. Convocar 10.128 places en dues temporades (alta i baixa) per a participar en el programa de termalisme valencià per a l'estada i tractament termal en establiments balnearis de la Comunitat Valenciana.  
  
2. El programa es desenvoluparà de l'1 de gener de 2019 al 31 de desembre de 2019, en períodes de huit dies de durada (set nits), i comprendrà: allotjament en habitació doble, manutenció en règim de pensió completa, tractaments termals adequats a les necessitats de cadascuna de les persones beneficiàries i activitats d'animació sociocultural.  
  
  
Tercer. Bases reguladores  
Ordre 3/2016, de 17 de febrer, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de places per a estades en balnearis de la Comunitat Valenciana (Programa Termalisme Valencià) (DOGV 7727, 24.02.2016).  
  
Quart. Import  
La Generalitat contribuirà al finançament del cost de les places amb una aportació màxima de 126,5 euros IVA inclòs per a temporada alta i 200 euros IVA inclòs per a temporada baixa, per plaça a cadascuna de les persones beneficiàries del programa, abonant aquesta quantitat a l'establiment receptor i la resta de l'import correrà per compte de la persona beneficiària.  
  
Cinqué. Termini de presentació de sol·licituds  
1. El termini de presentació de sol·licituds serà des de l'endemà a la publicació d'aquest extracte en el Diari Oficial de la Generalitat Valenciana i fins al 31 d'octubre de 2019.  
2. Amb la finalitat de simplificar tràmits, es remetran comunicacions singulars a tots els sol·licitants que, si tenen els requisits de la convocatòria de l'any anterior, els seus expedients estiguen complets. El termini de presentació per a aquestes sol·licituds preemplenades finalitzarà igualment el 31 d'octubre de 2019 per a qualsevol data de gaudi de l'estada.  
  
València, 12 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.